Viborger Samler, 1832-02-15
J Paris har Regjeringen undertrykket en carlistisk Sammensværgelse, der skulde bryde ud Natten mellem den 1ste og 2den Febr. Allerede i flere Dage bemærkedes stor Driftighed mellen Politiets Personale, og den 1ste Febr. taledes der om talrige Hæftelser; de to foregaaende Nætter gjennemstreifedes Staden af dobbelte og tredobbelte Patrouiller, og man bemærkede en urolig Frem= og Tilbage=Løben i Tuilerierne. Den 1ste Febr. Kl. 2 om Eftermiddagen erholdt flere Linictegimenter af Garnisonen befaling til, paa det første Signal at holde sig færdige i sine Caserner. Strax derpaa afgik en Expresse med Befalinger til Versailles, efter hvis Ankomst Officererne af et Rytter, et Lanciers- og et Linie-Regiment, der stode færdige at kjøre til Tullerierne, hvor de vare indbudne til Bal, vendte tilbage til deres Caserner, og lode deres Underhavende træde under Gevær, for ved indløbende Ordre at kunne marschere til Paris. Virkeligen dannede der sig om Midnat en anseelig Folkehob paa Bastillepladsen; andre Hobe gjennem droge flere af Stadens Gader, navnligen Gaden St. Honors. Politiet anstillede Eftersøgelser i et Caffe huus i Rue des Prouvaires, hvor de Sammensvorne, skulde have gjemt Geværer. En Hyrekudsk, der havde bragt disse Vaaben derhen i sin Vogn, angardenne Omstændighed for Politiet. Strax efter Midnat stødte Municipalgaden tilligemed et Antal Politiebetjenter i Rue St. Honore, paa Hjørnet af Rue des Prouvaires, paa en Hob af 4 a 5000 Mennesker og søgte at adsprede denne. Flere af Hoben vare bevæbnede med Geværer og der vexledes Skud. Endeel af Folket forsvarede sig med Stokke mod den bevæbnede Magts Angreb. Der tales om flere Dræbte og Saarede, en Politicofficiant skal være skudt og en Mængde Municipalgardister have erholdt Stokkeprygl; af Folket ere 4 Jndivider dræbte, og en stor Mængde skal have erholdt mere eller mindre svære Saar. Den væbnede Magt beholdt Overhaand, og vedligeholdt Roligheden. Antallet paa de Hæftede var 250. Nogle troe, at Hensigten med dette Opløb var at afvæbne Skildvagterne, Andre at overfalde den glimrende Forsamling i Tullerierne og bevirke en carlistisk Omveltning, og atter Andre at plyndre Slottet. Betydelige Foranstaltninger fra Politiets Side havde bidraget til at forøge Gjæringen blandt de lavere Classer. Man anseer den i et carlistisk Blad indrykkede Anmeldelse, at Hertugen af Bordeaux, skjøndt kun 12 Aar gammel, vilde den 2den Februar første Gang communicere, som et Signal til Opstanden. Jmidlertid fandt et glimrende Bal, hvori over 4000 Personer deeltage, Sted paa Slottet. Kl. 11 traad Ministrene Perier og Ar gout pludseligen ind til Kongen, der paa Stede forlod Balsalen og bortfjernede sig med dem gjennem en Sideder. Omtrent efter en halv Times Forløb vendte Kongen tilbage med en eftertænksom Mine. Flere Personer bleve ved Bortkjørselen, formodentlig af en Feiltagelse, hæftede. Ogsaa Andre, der vendte hjem fra Privatselskaber, arresteredes paa Gaderne, og fra alle Sider indløb næste Dag Klager over Politiets voldsomme Opførsel. Hos de Fængslede i Rue des Prouvaires fandtes Penge, Vaaben og en Nøgle til Louvre, hvorfra man vilde trænge indi Tullerierne. Flere Republicanere have gjort fælleds Sag med Carlisterne. Dagen for Udbruddet synes Sammensværgelsens Formænd at have detænkt sig, da Garette ved at berøre Belgien, talte om det Unyttige i alle Sammensværgelser og Quatidienne udtrykkeligen gjorde opmærksom paa, at der var 58,000 Mand samlede i den første Militairdivision; af 15 til 20,000 Personer, der stode paa de Sammensvornes Liste, indfandt sig som Følge heraf kun 6000. Blandt Hovedmændene nævnes Poncelet, en Skomager, Brutus Patriarche en Maler og Professer Co tin. Der skal være fundet et Actstykke, der talte om Oprettelsen af en provisorisk Regjering ; senere skulde en Nationalcongres decidere mellem Antagelsen af den republicanske eller den monarchiske Forfatning: blev den Sidste foretrukket, da skulde Henrich, proclameres. For sig selv havde Hovedmændene betinget sig 10 Mill. - I de paafølgende Aftener ere flere Personer blevne arresterede, men ogsaa nogle Politiebetjenter ved slige Forsøg dræbte. - J de vestlige Departements ere flere vigtige Fængslinger foretagne. Man vil være paa Spor efter, at den i Brest stedfundne Jldebrand har været paasat; tre Mordbrændere ere grebne ved et lignende Forsøg mod det derværende Tøihuus. - I de Deputeredes Kammer have yderst stormende Optrin fundet Sted ved Debatterne over et Forslag af Hr. Jollivet, at alle Pensioner skulde revideres, og de, der vare tilstaaede Emigranter, der havde fægtet mod Frankrig, inddrages. Da Centrum saae Oppositionens Overlegenhed, begave saa mange Medlemmer sig bort, at Kammeret ikke var fuldtalligt. - Der gives Pariser blade, der paastaae, at den hele carlistiske Sammensværgelse er gaaet ud fra Ministrene, for at afvende Kamrenes og Publicums Opmærksomhed fra Keisners Deficit, i hvilken Sag de ikke skulde have den bedste Samvittighed. - Endeel Rygter om Modificationer i Ministeriet der have været i Omløb ere sandsynligviis uden Grund. - Lyon sættes i frygtelig Forsvarsstand, og skal have en Besætning af 25,000 Mand.